CELEX: 32021D2242
Language: el
Date: 2021-12-13 00:00:00
Title: Απόφαση (ΕΕ) 2021/2242 του Συμβουλίου της 13ης Δεκεμβρίου 2021 σχετικά με την τροποποίηση της απόφασης 2009/908/ΕΕ για τη θέσπιση των μέτρων εφαρμογής της απόφασης του Ευρωπαϊκού Συμβουλίου σχετικά με την άσκηση της προεδρίας του Συμβουλίου και σχετικά με την προεδρία των προπαρασκευαστικών οργάνων του Συμβουλίου

16.12.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 450/148
               
            
         ΑΠΟΦΑΣΗ (ΕΕ) 2021/2242 ΤΟΥ ΣΥΜΒΟΥΛΙΟΥ
         της 13ης Δεκεμβρίου 2021
         σχετικά με την τροποποίηση της απόφασης 2009/908/ΕΕ για τη θέσπιση των μέτρων εφαρμογής της απόφασης του Ευρωπαϊκού Συμβουλίου σχετικά με την άσκηση της προεδρίας του Συμβουλίου και σχετικά με την προεδρία των προπαρασκευαστικών οργάνων του Συμβουλίου
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την απόφαση 2009/881/ΕΕ του Ευρωπαϊκού Συμβουλίου, της 1ης Δεκεμβρίου 2009, για την άσκηση της προεδρίας του Συμβουλίου (1), και ιδίως το άρθρο 4,
         Εκτιμώντας τα ακόλουθα:
         
                     (1)
                  
                  
                     Με την απόφαση 2009/908/ΕΕ (2) το Συμβούλιο θέσπισε μέτρα εφαρμογής της απόφασης 2009/881/ΕΕ. Τα προπαρασκευαστικά όργανα του Συμβουλίου στα οποία η προεδρία δεν ασκείται από την εξάμηνη προεδρία απαριθμούνται στο παράρτημα III της απόφασης 2009/908/ΕΕ, όπως προβλέπεται στο άρθρο 2 τρίτο εδάφιο της απόφασης 2009/881/ΕΕ.
                  
               
                     (2)
                  
                  
                     Λαμβάνοντας υπόψη τον συμβουλευτικό χαρακτήρα καθώς και την πείρα και το είδος των καθηκόντων της Επιτροπής Ευρωπαϊκού Χώρου Έρευνας και Καινοτομίας, η εν λόγω επιτροπή θα πρέπει να προστεθεί στον κατάλογο των προπαρασκευαστικών οργάνων στα οποία η προεδρία δεν ασκείται από την εξάμηνη προεδρία.
                  
               
                     (3)
                  
                  
                     Η απόφαση 2009/908/ΕΕ θα πρέπει επομένως να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Στο παράρτημα III της απόφασης 2009/908/ΕΕ προστίθεται το ακόλουθο προπαρασκευαστικό όργανο στον κατάλογο με τίτλο «Αιρετή προεδρία»·
            
               «Επιτροπή Ευρωπαϊκού Χώρου Έρευνας και Καινοτομίας».
            
         
         
            Άρθρο 2
            Η παρούσα απόφαση αρχίζει να ισχύει την ημέρα της έκδοσής της.
            Δημοσιεύεται στην Επίσημη Εφημερίδα της Ευρωπαϊκής Ένωσης.
            
         
         
            Βρυξέλλες, 13 Δεκεμβρίου 2021.
            
               
                  Για το Συμβούλιο
               
               
                  Ο Πρόεδρος
               
               J. BORRELL FONTELLES
            
         
         
            (1)  ΕΕ L 315 της 2.12.2009, σ. 50.
         
            (2)  Απόφαση 2009/908/ΕΕ του Συμβουλίου, της 1ης Δεκεμβρίου 2009, για τη θέσπιση των μέτρων εφαρμογής της απόφασης του Ευρωπαϊκού Συμβουλίου σχετικά με την άσκηση της προεδρίας του Συμβουλίου και σχετικά με την προεδρία των προπαρασκευαστικών οργάνων του Συμβουλίου (ΕΕ L 322 της 9.12.2009, σ. 28).